Nema više rasprodaje kao prije: Dinamo odbio 10 milijuna eura

Chicago je godinu dana pratio Moru i odlučio ga dovesti, njihovi skauti bili su i u Zagrebu na dvije utakmice, no Dinamo još nema namjeru prodati svojeg sjajnog veznjaka

<p>Još prije koju godinu ponuda od 10 milijuna eura bacila bi Maksimir u trans, a hrvatskoj sportskoj sceni pokazala kako <strong>Dinamo </strong>opet radi dobar posao.</p><p>Šimunović u Celtic za 7,5 milijuna eura, Pinto u Norwich za 3,70, zatim Brekalo u Wolfsburg za 10 milijuna i Brozović u Inter za 5 pa onda i Rog u Napoli za 13,5, Benković u Leicester za 14,5, Ćorić u Romu za 6 milijuna... Dinamo je na transferima tih sedam igrača zaradio 60,2 milijuna eura.</p><p>No, vremena su se promijenila, a Dinamu "sitna lova" više ne čini neku razliku. U momčadi ima par kapitalaca i čini se da je politika kluba sve više prikloniti se europskim trendovima prodaje.</p><p>Stoga je Zoran Mamić odbio ponudu <strong>Chicago Firea </strong>za <strong>Nikolu Moru</strong>, koja je iznosila 10 milijuna eura!</p><p>Chicago je godinu dana pratio Moru i odlučio ga dovesti, njihovi skauti bili su i u Zagrebu na dvije utakmice, no Dinamo još nema namjeru prodati svojeg sjajnog veznjaka. A niti se Mori ide u Ameriku...</p><p>Moro bi trebao biti jedan od nositelja igre ove sezone, pogotovo ako utvrdi svoje mjesto u prvih 11 i posebice jer je Dinamo odlučio prodati Šunjića, a zadržati njega.</p><p>Također, odbijena je ponuda i za <strong>Brunu Petkovića </strong>teška 10 milijuna eura. Napadača Dinama htio je <strong>Bordeaux</strong>.</p>